Vestfjorddalen

Tekst: Torgeir Pettersen

Der hvor Gaustatoppen sitter som en lue

og den gamle Dale kirke trofast står,

her jeg stanser opp og løfter litt på hue

mens jeg smilende den dalen mot meg får.

Jeg blir stående en liten stund å skue

mens jeg tenker på min gamle far og mor.

For din eksistens har mange villet true,

da jeg gråter litt og nynner disse ord:

Vestfjorddalen, du er beste plass på jorda.

Vi har hatt det koselig sammen du og jeg.

Her i Vestfjorddalen skinner sjelden sola,

men det finns ingen plass som er så skjønn som deg.

Fra ditt gjennombrudd med Birkeland og Eyde

og med rallare som billig arbeidskraft,

har du overlevet krigens store feide,

du kjempet tappert du mot mang en supermakt.

Etter krigen ha du ei heller fått hvile,

du har kjempet tappert for å bli forstått.

Gjennom tidens løp har mange villet tvile,

men til alles glede har du jo bestått.

Vestfjorddalen, du er beste plass på jorda.

Vi har hatt det koselig sammen du og jeg.

Her i Vestfjorddalen skinner sjelden sola,

men det finns ingen plass som er så skjønn som deg.

De kan gjøre hva de ellers vil på jorda,

bare ikke drive menneskeheten ned.

Og la oss beholde dalen vår og sola

og la Vestfjorddalens hus få stå i fred.

Mange småsteder har alt falt av lasset,

Vestfjorddalen er vår aller siste venn.

Vestfjorddalen, du vil alltid måtte trasse,

som symbol på rallaren skal du stå igjen.

Som symbol på rallaren skal du stå igjen.